ปรับเปลี่ยนพฤติกรรม ผ่อนคลายและบริหารขากรรไกรให้แข็งแรง
ให้นวดกล้ามเนื้อขากรรไกรเบาๆ ด้วยปลายนิ้ว ลองคลำหาสันกรามให้เจอบริเวณที่ปวดหรือดังคลิก แล้วนวดวนเบาๆ สักข้างละ 1 นาที จะช่วยคลายกล้ามเนื้อและเอ็นที่ยึดได้ ประคบเย็นช่วยลดบวมลดอักเสบ ส่วนประคบร้อนช่วยบรรเทาปวดและคลายกล้ามเนื้อ ให้ใช้กระเป๋าน้ำร้อนหรือเอาผ้าขนหนูชุบน้ำอุ่นจัด ส่วนประคบเย็นใช้เจลแพ็คหรือผ้าห่อถุงน้ำแข็งก็ได้ นอกจากนี้ยังใช้ heat pack หรือแผ่นประคบร้อน บรรเทาอาการปวดเมื่อยตึงเกร็งที่คอและไหล่ได้ด้วย ระวังอย่าให้ร้อนลวกหรือเย็นจนกัดผิว! ประคบเย็นแค่ 10 นาที หรือประคบร้อนแค่ 5 นาทีพอ ที่สำคัญต้องมีผ้าคั่นที่ประคบกับผิวไว้เสมอ ป้องกันผิวถูกลวก/กัด ต้องจัดท่าทางตัวเองให้เหมาะสมตลอดวัน โดยเฉพาะตอนนั่งทำงานที่โต๊ะ หน้าคอม หรือแค่นั่งเฉยๆ นานๆ หัวและคอต้องตั้งตรง กล้ามเนื้อจะได้ผ่อนคลาย ไม่ตึงเกร็ง คนที่กัดหรือบดฟันบ่อยๆ ยิ่งเสี่ยงเป็น TMJ เพราะมีแรงกดที่ข้อต่อขากรรไกรและกล้ามเนื้อ โดยเฉพาะคนที่นอนกัดฟัน ถ้าลดละเลิกพฤติกรรมตรงนี้ได้ ก็จะลดโอกาสเกิดขากรรไกรค้างเพราะ TMJ เวลากล้ามเนื้อขากรรไกรเจ็บแน่น ต้องให้ขากรรไกรได้พัก อย่าไปเพิ่มภาระให้ขากรรไกร อาหารที่แนะนำก็เช่น ซุป/น้ำแกง ไข่ ปลา คอทเทจชีส สมูธตี้ และผักต้ม โดยกินทีละน้อยๆ อย่าเคี้ยวอะไรแข็งๆ เหนียวๆ อย่าเคี้ยวหมากฝรั่ง ขาดน้ำแล้วกล้ามเนื้อหดเกร็ง เป็นตะคริวง่าย ทำให้ยิ่งขากรรไกรค้าง ให้ดื่มน้ำเรื่อยๆ กล้ามเนื้อและกระดูกจะได้แข็งแรง แต่ละวันต้องดื่มให้ได้ 8 แก้วขึ้นไป กล้ามเนื้อตึงเกร็งทำให้เสี่ยงขากรรไกรค้างหรือยิ่งค้างหนัก ซึ่งโยคะนี่แหละช่วยคลายความเครียด แก้กล้ามเนื้อตึงเกร็งได้ดี เวลาเล่นโยคะต้องใช้ทุกส่วนของร่างกาย รวมถึงจิตใจด้วย ทำให้ร่างกายแข็งแรง จิตใจก็สดชื่น เวลาเล่นโยคะ เหมือนได้เข้าถึงแก่นของปัญหาที่ทำให้เกิดความเครียด จนกล้ามเนื้อแถวขากรรไกรกระตุกเกร็ง มีโยคะหลายท่าเลยที่ช่วยแก้ขากรรไกรค้างได้ เช่น  ท่าอาสนะ (Asanas) เช่น "Adho Mukh Svanasana" หรือที่เรารู้จักกันดีในท่า Downward Facing Dog เป็นท่าที่ช่วยกระตุ้นให้เลือดไหลเวียนไปเลี้ยงหัวและขากรรไกรมากขึ้น ท่าอาสนะนี้ ร่างกายของเราจะเป็นรูปตัว ‘V’ คว่ำ ก้นโด่งขึ้นไป ยันพื้นด้วยส้นเท้ากับฝ่ามือ "Salamba sarvangasana" (Shoulder stand) เป็นท่าที่รองรับน้ำหนักตัวด้วยไหล่ ไหล่จะแนบไปกับเสื่อโยคะหรือผ้าที่ปูรองไว้ ร่างกายตั้งแต่ไหล่ลงไปจะตั้งฉากกับพื้น พอกลับหัวแล้วเลือดเลยไหลเวียนไปที่หัวได้มากขึ้น แต่เป็นท่าอันตรายที่ต้องจัดท่าทางให้ถูกต้อง ต้องมีคนช่วยเซฟก่อนลองทำด้วยตัวเอง จะได้ป้องกันอาการบาดเจ็บที่อาจเกิดขึ้น "Viparita Karani" เป็นท่ายกขาขึ้นกำแพง เริ่มจากนอนหงายบนพื้น หาหมอนหรืออะไรมาหนุนหลังส่วนล่างไว้ แล้วเหยียดขาขึ้นไปแนบกำแพง "Shavasana" หรือ "Savasana" (ท่าศพ) ช่วยคลายกล้ามเนื้อ ลดอาการตึงเกร็ง เป็นท่าที่ผ่อนคลายร่างกายทุกส่วนอย่างสมบูรณ์ ให้นอนหงายราบไปกับพื้น แบมือขึ้น แล้วคลายกล้ามเนื้อแต่ละส่วนของร่างกายแบบรู้ตัว จากหัวจรดเท้า . เทคนิคช่วยผ่อนคลายแบบนี้จะทำให้ความผิดปกติของข้อต่อขากรรไกรดีขึ้นได้ ท่าที่ช่วยคลายข้อต่อขากรรไกรได้ดี ก็คือนั่งสมาธิ เริ่มจากนั่งขัดสมาธิสบายๆ แล้วเน้นผ่อนคลายลิ้น เพราะส่วนใหญ่ลิ้นจะเกร็งติดเพดานปากแบบที่คุณไม่ค่อยรู้ตัว ต่อมาผ่อนคลายดวงตา ตามด้วยขากรรไกร รวมถึงผิวหน้าบริเวณมุมปากด้วย ขั้นตอนพวกนี้เป็นขั้นแรกของ "ปรัตยาหาระ (pratyahara)" คือเน้นการตื่นรู้ภายใน การผ่อนคลายขากรรไกรแบบนี้ต้องใช้เวลาฝึกฝน แต่บอกเลยว่าดีต่อขากรรไกรมาก การออกกำลังกายถือว่าสำคัญมากถ้าไม่อยากขากรรไกรค้าง ถ้าหมั่นทำเป็นประจำและทำถูกวิธี จะทั้งช่วยแก้ไขและป้องกันขากรรไกรค้าง  เริ่มจากผ่อนคลาย อย่าเกร็งไหล่ ปล่อยขากรรไกรล่างตามสบาย อย่าเกร็งลิ้น และอย่าขบฟันเข้าด้วยกัน  วอร์มกล้ามเนื้อขากรรไกร โดยขยับขากรรไกรขึ้น-ลง ซ้าย-ขวาเล็กน้อย ห้ามขบฟันเด็ดขาด อ้าปาก-หุบปากเรื่อยๆ แต่ต้องไม่รู้สึกปวด เมื่อย หรือขัด ขยับขากรรไกรไปข้างหน้าให้มากที่สุดแล้วเอากลับมา จากนั้นทำซ้ำไปทางด้านข้าง แล้วผ่อนคลาย กำมือไว้ใต้คางแล้วอ้าปาก จากนั้นกดนิ้วโป้งใต้คางตอนขยับขากรรไกรไปข้างหน้า รวมถึงตอนทำซ้าย-ขวาด้วย ยื่นคางข้างไว้แบบนั้น 2 - 3 วินาที ต่อมาอ้าปากกว้างที่สุด แล้วพยายามหุบปาก สู้กับแรงต้านของนิ้วที่กดฟันล่างข้างหน้าไว้  ส่องกระจก แล้วค่อยๆ ขยับขากรรไกรล่างขึ้น-ลงตรงๆ อย่าเอียง ระวังอย่าให้ขากรรไกรดังคลิกหรือค้าง แต่ละท่าให้ทำวันละ 10 ครั้งขึ้นไป TheraBite เป็นเครื่องแบบพกพาสำหรับรักษาขากรรไกรค้าง ใช้แล้วจะขยับขากรรไกรได้ถูกต้องตามหลักกายวิภาค เครื่องนี้มีทั้งการเคลื่อนไหวขากรรไกรตามปกติและยืดเหยียด เพื่อฟื้นฟูขากรรไกร มะเร็งในหัวและคอก็ทำให้ขากรรไกรค้างได้ โดยเฉพาะถ้ามีการฉายรังสี เคสนี้ถ้าบริหารด้วย TheraBite ก็อาจช่วยได้เหมือนกัน
นวดเองเลย. ประคบร้อนและเย็นสลับกันไป. จัดท่าทางให้เหมาะสม. อย่าขบหรือเคี้ยวฟัน. กินอาหารนิ่มๆ. ดื่มน้ำวันละ 8 - 10 แก้ว. เล่นโยคะ. นั่งสมาธิ บริหารขากรรไกร. บริหารขากรรไกรต้านมือ. ใช้ TheraBite System.
https://www.wikihow.com/Cure-Lockjaw-Naturally https://www.wikihow.com/Cure-Lockjaw-Naturally
Adjusting Your Daily Habits Relaxing and Strengthening Your Jaw